Ghostface Killah

Dennis Coles (amezaliwa tar. 9 Mei 1970) ni msanii wa muziki wa hip hop kutoka nchini Marekani. Anafahamika zaidi kwa jina lake la kisanii kama Ghostface Killah. Huyu ni mmoja kati ya wanaounda kundi zima la Wu-Tang Clan. Baada ya kundi kuambulia mafanikio yake makubwa kwa kutoa albamu yao ya kwanza iliyokwenda kwa jina la Enter the Wu-Tang (36 Chambers) , huyu bwana naye akaamua kujiendeleza mwenyewe akiwa kama msanii wa kujitegemea na kuweza kupata mafanikio kibao. Ghostface Killah akatoa albamu yake ya kwanza iliyokwenda kwa jina la Ironman, ambayo ilipokewa vyema sana na watathmini wa masuala ya muziki. Akaendeleza kazi yake, na kutengeneza albamu zake zilizojishindia tuzo kemekem. Albamu hizo ni pamoja na Supreme Clientele, Fishscale, na The Big Doe Rehab.

Ghostface Killah ni maarufu mno kwa staili yake ya sauti kubwa, kuchana kwa haraka-haraka, na staili yake ya kuimba kama hataki huku akiwa anatia mbwembwe za maneno ya kitaa-kistori fulani ya kujitambua.

Maisha ya awali
Ghostface Killah amezaliwa na kukulia mjini Stapleton kwenye nyumba za miradi huko New York. Kwenye wimbo wake wa kujielezea mwenyewe wa "All That I Got Is You", Ghost anaelezea maisha yake ya utoto. Ana rap akielezea jinsi alivyokua kwenye mjengo wa vyumba vitatu vya kulalia  bila baba yake, ambaye alimwacha tangu akiwa na umri wa miaka sita.

Diskografia

Albamu zake
 Ironman (1996)
 Supreme Clientele (2000)
 Bulletproof Wallets (2001)
 The Pretty Toney Album (2004)
 718 (akiwa na Theodore Unit) (2004)
 Put It On The Line (akiwa na Trife Da God) (2005)
 Fishscale (2006)
 More Fish (2006)
 The Big Doe Rehab (2007)
 Ghostdini: The Wizard of Poetry in Emerald City (2009)
 The Wu-Massacre (akiwa na Method Man and Raekwon) (2009)
 Customer Love (2010)
 Agitate, Educate, Organize (2011)

Kompilesheni
 Shaolin's Finest (2003)
 The Wallabee Champ (2008)
 GhostDeini The Great'' (2008)

Marejeo

Viungo vya Nje
 Official Def Jam site 
 HHC Digital interview with Ghostface 


Jamii:Waliozaliwa 1970
Jamii:Wanamuziki wa Marekani
Jamii:Watu walio hai
Jamii:Wanachama wa Wu-Tang Clan